Melody Maker

Melody Maker (MM) var et ukentlig britisk musikkmagasin og var ifølge utgiveren IPC Media verdens eldste ukentlige musikkavis.Melody Maker to merge with NME, Artikkel fra BBC i desember 2000 Melody Maker ble første gang utgitt i 1926 og inneholdt da artikler med hjelpsomme råd for musikere og sangblad. Magasinets orintering ble endret med tiden og med musikkens utvikling. På 1970-tallet skrev Melody Maker hovedsakelig om ny rock og annen moderne musikk, noe som gjorde at den fikk rundt 300 000 ukentlige lesere. Utover 1980-tallet erfarte magasinet lavere salg og tapte omsider markedsandeler til nystartede musikmagasiner som Q og Kerrang! samt til det allerede etablerte og rivaliserende tidsskriftet New Musical Express. I desember 2000 ble Melody Maker lagt ned og sammenslått med New Musical Express.

 Avertering gjennom Melody Maker 
Flere ganger har Melody Maker-averteringer hjulpet til med å starte band eller endre bandsammensetninger:
 Noel Redding prøvespilte for å bli The Animals' nye gitarist i 1966. Han fikk ikke jobben, men bassisten i The Animals, Chas Chandler, introduserte han for Jimi Hendrix. Redding fikk så jobben som bassist, og sammen med trommeslageren Mitch Mitchell startet de The Jimi Hendrix Experience.
 Bill Bruford søkte i 1968 etter et band som trengte trommeslager, fikk svar fra Jon Anderson og Chris Squire, og sammen startet de Yes.1968  hos billbruford.com 
Rick Davies grunnla Supertramp i 1969.BBC.co.uk – Radio 2, Supertramp
 Steve Hackett ble den nye gitaristen i Genesis i 1970.
Originalbesetningen bak Camel fant keyboardist Peter Bardens i 1971.Camel Productions.com – Timeline 1969-1971 (Lest 4. januar 2008)
Deep Purple fant den til da ukjente David Coverdale i 1973.BBC.co.uk – Hall of Fame, David Coverdale
 Vince Clarke fra Erasure fant Andy Bell in 1985.BBC.co.uk – Intervju med Erasure
Originalbesetningen i Suede rekrutterte gitaristen Bernard Butler i 1989.BBC Radio 2 – Seven Ages of Rock: Suede

 Referanser 

Kategori:Musikktidsskrifter
Kategori:Engelske tidsskrifter
Kategori:Publikasjoner etablert i 1926
Kategori:Musikk i 1926